sagorsarker/bangla-wikipedia huggingface dataset:
অশ্বঘোষ

অশ্বঘোষ (দেবনাগরী: अश्वघोष; əɕʋəgʰoːʂə) (সম্ভবত ৮০ খ্রিঃ - ১৫০ খ্রিঃ) কুষাণ সম্রাট কণিষ্কের "সভাকবি" ছিলেন। তিনি বুদ্ধচরিত শীর্ষক গ্রন্থটি রচনা করে ইতিহাসে অমর হয়ে আছেন। সংস্কৃত সাহিত্যের উজ্জ্বল জ্যোতিষ্ক অশ্বঘোষ বৌদ্ধ মহাযান সম্প্রদায়ের অন্যতম প্রতিষ্ঠাতা রূপে কীর্তিত হয়ে থাকেন। সাধারণভাবে তাকে কালিদাসের পূর্বে শ্রেষ্ঠ সংস্কৃত ও প্রথম বৌদ্ধ নাট্যকার হিসেবে গণ্য করা হয়ে থাকে। ইনি সাকেত (অযোধ্যা) নামক স্থানে জন্মগ্রহণ করেছিলেন। ঐতিহাসিক লামা তারানাথ "History of Buddhism in India (Gya-gar-chos-‘byun)" গ্রন্থে উল্লেখ করেছেন অশ্বঘোষ সংঘগুহ্য নামক এক ব্রাহ্মণের পুত্র। মায়ের নাম সুবর্ণাক্ষী। পার্শ্ব বা তার শিষ্য পুণ্যযশা ছিলেন অশ্বঘোষের গুরু। কথিত আছে ইনি ব্রাহ্মণ পরিবারে জন্মগ্রহণ করেও পরবর্তী কালে বৌদ্ধ ধর্ম গ্রহণ করেন এবং তথাগতের বাণী প্রচারে জীবন উৎসর্গ করেন। বৌদ্ধ হিসাবে তিনি প্রথমে সর্বাস্তিবাদী ছিলেন। তার বিশেষ মতবাদ মৈত্রী, করুণা ও বুদ্ধভক্তির উপর প্রতিষ্ঠিত, যা প্রধানত মহাযান বৌদ্ধ সম্প্রদায়ের জন্ম দেয়। তিনি কেবল একজন বৌদ্ধ দার্শনিক ছিলেন না, সঙ্গীত শাস্ত্রেও তার অগাধ পাণ্ডিত্য ছিল।
কিংবদন্তি অনুযায়ী, অশ্বঘোষ, রাজা কনিষ্কের সমসাময়িক অর্থাৎ খৃষ্টীয় প্রথম শতক তার আবির্ভাব কাল। খৃষ্টীয় পঞ্চম শতকে অশ্বঘোষ সম্পর্কে কিছু তথ‍্য চীনা ভাষায় পাওয়া যায়।
অশ্বঘোষ প্রাচীন ভারতে সরযু নদীর তীরে অবস্থিত "সাকেত" নগরে জন্মগ্রহণ করেন। বর্তমানে এই অঞ্চলটি অযোধ্যা হিসেবে পরিচিত। জানা যায়, তিনি বুদ্ধধর্মে দীক্ষিত হওয়ার আগ পর্যন্ত এই জায়গাতেই বাস করতেন। অবশ্য তার বংশ পরিচয় সম্পর্কে তেমন কিছুই জানা যায় না। শুধু জানা যায়, তার পিতা ছিলেন একজন সচ্ছল কুলীন ব্রাহ্মণ। প্রাচীন গ্রন্থের সূত্র ধরে ঐতিহাসিক লামা তারানাথ উল্লেখ করেছেন যে, তিনি সংঘগুহ্য নামক এক ধনী ব্রাহ্মণের পুত্র। অতি অল্পবয়সেই তিনি ত্রি-বিদ্যা ও কলাবিদ্যা সমাপ্ত করেছিলেন। তার মায়ের নাম ছিল সুবর্ণাক্ষী।
প্রথম জীবনে তিনি ব্রাহ্মণ হলেও পরে ধর্মান্তরিত হয়ে বৌদ্ধ হন ও সাকেতের বলাকারাম বিহারের প্রধান পুরোহিত শ্রীমৎ ধর্মসেন মহাস্থবিরের কাছে গিয়ে উপসম্পদা গ্রহণ করেন। যতদূর জানা যায়, তিনি তার কাকা ভিক্ষু শুভগুপ্তকে দেখেই এ' বিষয়ে প্রথম আকৃষ্ট বোধ করেন। পরে তিনি উচ্চতর বৌদ্ধ দর্শনের জ্ঞান লাভের জন্য মগধের পাটলিপুত্রে গমন করেন। সে সময় পাটলিপুত্রে প্রাকৃত ও পালি ভাষার পরিবর্তে সংস্কৃত ভাষারই প্রাধান্য বেশি ছিল এবং সেই সাথে ছিল মহাযান ধর্ম দর্শনের প্রবল জোয়ার। অশ্বঘোষও মহাযান বৌদ্ধধর্ম ও সংস্কৃত ভাষা - দুটিকেই অন্তর থেকে গ্রহণ করেছিলেন। পরে তিনি কুষান সাম্রাজ্যে চলে যান। তার অসীম ব্যক্তিত্ব, জ্ঞান এবং কবিত্বশক্তির কারণে কুষান সম্রাট কনিষ্ক তাকে রাজকবি পদে অভিষিক্ত করেন।
সংস্কৃত অলংকারশাস্ত্র অনুযায়ী বিচার করলে তার 'বুদ্ধচরিত'-কে মহাকাব্য বলা যেতেই পারে। পরবর্তীকালে অণুমিত হয় মহাকবি কালিদাসের উপর এই মহাকাব্যের ছায়াপাত ঘটেছে। সংস্কৃত ভাষায় কাব্যটির ১৭ টি সর্গ পাওয়া গেলেও চীনা ও তিব্বতী অনুবাদে এর ২৮টি সর্গ মিলেছে, যদিও এ বিষয়ে বিতর্কের অবকাশ রয়েছে। সংস্কৃতের মূল গ্রন্থটিতে বুদ্ধের প্রথম জীবন হতে ধর্মপ্রচারের আরম্ভ পর্যন্ত কাহিনী বর্ণিত হয়েছে, আবার চীনা-তিব্বতী অনুবাদে গৌতমের বোধিলাভের কাহিনী পর্যন্ত উল্লিখিত হয়েছে। অশ্বঘোষের দ্বিতীয় গ্রন্থ 'সৌন্দরানন্দ' , বুদ্ধদেবের জীবনের কয়েকটি উল্লেখযোগ্য ঘটনার সমবায়ে কাব্যটি রচিত। 'শারিপুত্র প্রকরণ' অশ্বঘোষ রচিত একটি নাটক, এছাড়াও অশ্বঘোষের নামে 'বজ্রসূচী', ও 'সূত্রালঙ্কার' নামক দুটি গ্রন্থ প্রচলিত আছে যা আচার্য অশ্বঘোষের দ্বারা রচিত কিনা তার সুনির্দিষ্ট কোন প্রমাণ নেই।
চক্রগতির ব্যাসার্ধ

ঘূর্ণন অক্ষের সাপেক্ষে দৃঢ় বস্তুতে এমন একটি বিন্দু আছে, যে স্থানে বস্তর সমস্ত ভর কেন্দ্রীভূত বলে বিবেচনা করা গেলে, ঘূর্ণন অক্ষের সাপেক্ষের ঐ বিন্দুতে বস্তুর জড়তার ভ্রামক দৃঢ় বস্তুর জড়তার ভ্রামকের সমান হবে। ঘূর্ণন অক্ষের সাপেক্ষে ঐ কেন্দ্রীভূত বিন্দুর দূরত্বকে চক্রগতির ব্যাসার্ধ বলা হয়। ()
অথবা বলা যেতে পারে, কোন দৃঢ় বস্তুর সমগ্র ভর যদি একটি নির্দিষ্ট বিন্দুতে কেন্দ্রীভূত করা যায় যাতে করে একটি নির্দিষ্ট অক্ষের সাপেক্ষে ঐ কেন্দ্রীভূত বস্তু কনার জড়তার ভ্রামক ঐ নির্দিষ্ট অক্ষের সাপেক্ষে সমগ্র দৃঢ় বস্তুর জরতার ভ্রামক এর সমান হয়, তাহলে ঐ নির্দিষ্ট অক্ষ থেকে কেন্দ্রীভূত বুস্তুকণার লম্ব দূরত্বকে চক্রগতির ব্যাসার্ধ বলে। এটিকে সাধারণত K দ্বারা প্রকাশ করা হয়।বস্তুর চক্রগতির ব্যাসার্ধ নির্ণয়ের জন্য তার জড়তার ভ্রামক কে সমগ্র ভর দ্বারা ভাগ করে,ভাগফলের বর্গমূল বের করতে হয়।
formula_1
এখানে I হল জড়তার ভ্রামক ও M হল সামগ্রিক ভর।
সামগ্রিক ভাবে বা অন্যরূপে প্রকাশ:
এখানে i=1,2,3... ও r হল প্রতিটি বস্তুকণার ঘূর্ণাক্ষ থেকে দূরত্ব।
কোনো ফাঁপা গোলকের ভরকেন্দ্রের সাপেক্ষে জড়তার ভ্রামক হয়: 
formula_3 
এক্ষেত্রে চক্রগতির ব্যাসার্ধ (K) হবে, 
formula_4 
আবার, 
কোনো নিরেট গোলকের ভরকেন্দ্রের সাপেক্ষে জড়তার ভ্রামক হয়:
formula_5
এক্ষেত্রে চক্রগতির ব্যাসার্ধ (K) হবে,
formula_6
ইপিজেড থানা

ইপিজেড বাংলাদেশের চট্টগ্রাম জেলার একটি মেট্রোপলিটন থানা। চট্টগ্রাম সিটি কর্পোরেশনের আওতাধীন এই থানাটি চট্টগ্রাম রপ্তানি প্রক্রিয়াকরণ অঞ্চল, চট্টগ্রাম বন্দর ও বেশকিছু শিক্ষা প্রতিষ্ঠানের কারণে বিখ্যাত।
ইপিজেড থানার মোট আয়তন ৯.৮২ বর্গ কিলোমিটার।
২০১৩ সালের ৩০ মে বন্দর ও পতেঙ্গা থানা থেকে কিছু অংশ নিয়ে ইপিজেড থানা গঠন করা হয়।
প্রতিষ্ঠাকালীন সময়ের তথ্য অনুসারে ইপিজেড থানার আওতাধীন এলাকার লোকসংখ্যা প্রায় সাড়ে ৩ লাখ।
চট্টগ্রাম সিটি কর্পোরেশনের দক্ষিণ-পশ্চিমাংশে ইপিজেড থানার অবস্থান। এর উত্তরে বন্দর থানা, পূর্বে কর্ণফুলী নদী ও কর্ণফুলী থানা এবং দক্ষিণে ও পশ্চিমে পতেঙ্গা থানা অবস্থিত।
ইপিজেড থানার আওতাধীন চট্টগ্রাম সিটি কর্পোরেশনের এলাকাসমূহ হল:
আবিদা পারভিন

আবিদা পারভিন (জন্ম ২০ ফেব্রুয়ারি ১৯৫৪ সাল) একজন পাকিস্তানি সঙ্গীতশিল্পী। বর্তমান সুফি গানের শিল্পীদের মধ্যে তিনি অন্যতম। তিনি প্রধানত গজল, উর্দু প্রেমের গান পরিবেশন করে থাকেন। তিনি উর্দু, সিন্ধি, সারাইকি, পাঞ্জাবি এবং ফার্সি ভাষায় গান গেয়েছেন। তিনি আধুনিক যুগের শ্রেষ্ঠ সূফী গায়ক হিসেবে বিবেচিত হয়ে থাকেন। তাঁকে সুফি সঙ্গীতের রাণী ও বলে ডাকা হয়।
আবিদা পারভিন পাকিস্তানের সিন্ধি প্রদেশের লারকানা নামক এক মহল্লায় জন্মগ্রহণ করেন। তার শৈশব কাটে মুসলিম ভাব সুফি ধারায়। কারণ তার পূর্ব পুরুষেরা মুসলিম সুফি সাধকদের সেবা করত। তার বাবা উস্তাদ গোলাম হায়দার এর হাতেই গানে তার হাতেখড়ি।পারভিন প্রায় তার পিতার সাথে বিভিন্ন সুফিদের দরবার বা মাজারে কাওয়ালী পরিবেশন করতেন।সুফি সঙ্গীতের উপর পারভিনের দখল এতই বেশি ছিল যে তার পিতা তার ভাইদরে থেকে তাকেই বেশি পছন্দ করতেন। মাত্র তিন বছর বয়সেই তিনি প্রথম সর্ম্পূণ সুফি গানে কণ্ঠ দেন।
সত্তর দশকের শুরুর দিকেই তিনি বিভিন্ন দরগাহ এবং ওরশে সুফি গান পরিবেশন শুরু করেন।১৯৭৩ সালে পারভিন পাকিস্তানের হায়দ্রাবাদে রেডিও পাকিস্তান এ তাঁর পেশাদারি কর্মজীবন শুরু করেন। ১৯৭৭ সালে তিনি রেডিও পাকিস্তান এর সাথে স্থায়ীভাবে চুক্তি করেন। ২০১০ সালে তিনি ভারত-পাকিস্তানের যৌথ উদ্দ্যোগে আয়োজিত সঙ্গীত প্রতিযোগিতা সুর ক্ষেত্র নামক একটি প্রতিযোগিতায় বিচারক হিসেবে অংশগ্রহণ করেন।
আবিদা ২০১০ সালে, আন্তর্জাতিকভাবে প্রশংসিত কোক স্টুডিও পাকিস্তানের শো মৌসুম ৩ তে তিনটি গান গেয়েছিলেন। গান গুলো হল রামোজ - ই - ইশক (Ramooz-e-Ishq) , নিগাহ - ই - দারওয়ায়ি শান ( Nigah-e-Darwaishaan),সুজ - ই- ইশকিন (Soz-e-Ishqin)।গানগুলি তিনি যথাক্রমে পর্ব ১ (কারণ), পর্ব ৩ (ধারণা) এবং পর্ব ৫(রিয়েলাইজেশন)এ পরিবেশন করেন।পারভিন এই স্টুডিওর প্রশংসা করেন ।কারণ হিসেবে তিনি বলেন এর পরিবেশ অনেকটা দরগাহে গান পরিবেশনের মতই।
তিনি ২০১৪ সালেও কোক স্টুডিওতে মৌসুম ৭ এ গান পরিবেশনের জন্য আমন্ত্রিত হয়েছিলেন। তিনি উস্তাদ রাঈস খানের স‍াথে “ মেঁ ‍সুফি হুঁ” গানটি এবং এককভাবে “দোস্ত” গানটি পরিবেশন করেন। কোক স্টুডিওর মৌসুম ৭ এ রাহাত ফাতেহ আলী খানের সাথে “চাপ তিলাক” (বিখ্যাত সূফিধারার কবি আমির খসরুর সুফি কবিতা) গানটিও পরিবেশন করেন।
পারভিনের একটি ব্যবসায় প্রতিষ্ঠান এ পি গ্যালারি রয়েছে যেখানে জুয়েলারী, তাঁর গানের কালেকশন এবং গার্মেন্টস সামগ্রী পাওয়া যায়। এই প্রতিষ্ঠানটি তার মেয়ে পরিচালনা করেন।
প্রতিষ্ঠানটির প্রথম বর্ষপূর্তিতে পারভিনের সর্বশেষ অ্যালবাম "রু-ই-আলী" এর মোড়ক উন্মোচন করা হয়।
১৯৭৫ সালে রেডিও পাকিস্তানের প্রযোজক গোলাম হোসেন শেখ এর সাথে বিবাহ বন্ধনে আবদ্ধ হন। গোলাম হোসেন শেখের সাথে বিবাহ তাঁর সঙ্গীত জীবনে এক অন্য মাত্রা যোগ করে। পারভীনের সঙ্গীত জীবনকে আরো সুসংহত করার জন্য তাঁর স্বামী ১৯৮০ সালে রেডিও পাকিস্তান থেকে অবসর গ্রহণ করেন।তাদের দাম্পত্য জীবনে দুইটি কন্যা এবং একটি ছেলে জন্ম নেয়।পরিবার থেকে পারভিন সঙ্গীতে প্রচুর অণুপ্রেরণা লাভ করেন।তার পরিবার তার গানের অনুশীলনের ব্যাপারে তার সময়ের প্রয়োজনের কথা খুব গুরুত্ব সহকারে চিন্তা করতো। ২০১০ সালে ২৮ নভেম্বরে লাহোরে গান পরিবেশনের সময় হৃদরোগে আক্রান্ত হয়ে অসুস্থ হওয়ার পর থেকে তিনি একজন হৃদরোগে আক্রান্ত রোগীতে পরিণত হয়েছেন।
আবিদা পারভিন বিভিন্ন সময় বিভিন্ন পুরস্কার ও সম্মাননায় ভূষিত হয়েছেন।
এই তালিকা সম্পূর্ণ নয়
খৈয়াছড়া ঝর্ণা

খৈয়াছড়া ঝর্ণা বাংলাদেশের চট্টগ্রামের মীরসরাইয়ের পাহাড়ে অবস্থিত একটি জলপ্রপাত। মীরসরাই উপজেলায় অবস্থিত অন্যান্য জলপ্রপাত যেমন কমলদহ ঝর্ণা, নাপিত্তাছড়া ঝর্ণা, সহস্রধারা ঝর্ণা, ঝরঝরি ঝর্ণা প্রভৃতির তুলনায় খৈয়াছড়া ঝর্ণা ও এর ঝিরিপথ অন্যতম বৃহৎ। খৈয়াছড়া ঝর্ণায় মোট ৯টি বড় ঝর্ণার ধাপ (তথা ক্যাসকেড) ও অনেকগুলো বিচ্ছিন্ন ধাপ রয়েছে। মিরসরাই উপজেলার খৈয়াছড়া ইউনিয়নে ঝর্ণারটির অবস্থানের কারণে ঝর্ণাটির নামকরণ করা হয়েছে "খৈয়াছড়া ঝর্ণা"।
চট্টগ্রামের মিরসরাই উপজেলার খৈয়াছড়া ইউনিয়নের বড়তাকিয়া বাজারের উত্তর পার্শ্বে ঢাকা-চট্টগ্রাম মহাসড়কের ৪.২ কিলোমিটার পূর্বে এই ঝর্ণার অবস্থান। ঝর্ণাটির অবস্থান পাহাড়ের ভেতরের দিকে হওয়ায় সরসরি কোন যানবাহন ব্যবহার করে ঝর্ণাটির পাদদেশ পর্যন্ত পৌছানো সম্ভব হয় না। ঢাকা-চট্রগ্রাম মহাসড়ক পাশ থেকে পায়ে হেঁটে কিংবা স্থানীয় যানবাহন (যেমনঃ সিএনজি) ব্যবহার করে ঝর্ণাটির কাছাকাছি গ্রামে পৌছানো সম্ভব। কিন্তু পাহাড়ের পাদদেশের গ্রামের ভিতর দিয়ে ঝর্ণার মূল ধারা পর্যন্ত পৌছানোর বাকি পথের জন্য কোন যানবাহনের ব্যবস্থা নেই, শুধুমাত্র পায়ে হেটে পৌছানো সম্ভব।
ধারণা করা হয় প্রায় ৫০ বছর আগে থেকেই প্রবাহিত হচ্ছে খৈয়াছড়া ঝর্ণাটি। জনমানহীন পাহাড়ি এলাকা এবং ঝোপ ঝাড়ের আধিক্যের জন্য এটির অবস্থান আবিষ্কারে সময় লেগেছে। আবার অনেকে ধারণা করেন প্রায় ৫০ বছর আগে পাহাড়ি ঢলের ফলে এই ঝর্ণাটি তৈরি হয়েছে, এর পূর্বে এখানে ঝর্ণাটি ছিল না।
২০১০ সালে সরকার বারৈয়াঢালা ব্লক থেকে কুণ্ডের হাট (বড়তাকিয়া) ব্লকের ২৯৩৩.৬১ হেক্টরর পাহাড়কে জাতীয় উদ্যান হিসেবে ঘোষণা করায় খৈয়াছড়া ঝর্ণা জাতীয় উদ্যানের আওতাভুক্ত হয়।
গণপ্রজাতন্ত্রী বাংলাদেশ সরকারের পক্ষ থেকে ২০১৭ সালে চট্টগ্রাম উত্তর বন বিভাগের "রামগড়-সীতাকুন্ড- রিজার্ভ ফরেস্টের" খৈয়াছড়া ঝর্ণাকে কেন্দ্র করে ইকো-ট্যুরিজম উন্নয়ন প্রকল্প গ্রহণ করেছে, যার অন্যতম মূল লক্ষ্য হল খৈয়াছড়া ঝর্ণার সংরক্ষণ।
শাজিয়া মির্জা

শাজিয়া মির্জা (জন্মঃ ৩ অক্টোবর ১৯৭২) হলেন পাকিস্তানি বংশোদ্ভুত ইংরেজি স্ট্যান্ড আপ কৌতুকাভিনেতা এবং সংবাদপত্রের বিভাগীয় লেখক।
মির্জা ইংল্যান্ডের বার্মিংহামে পরিবারের বড় মেয়ে সন্তান হিসাবে জন্মগ্রহণ করেন। তার তিনটি ভাই রয়েছে; কামরান (জন্মঃ ১৯৭০), যিনি ফিন্যান্স এ কাজ করে থাকেন, ইমরান (জন্মঃ ১৯৭৪), যিনি একটি আইটি কোম্পানিতে কাজ করেন এবং রিজওয়ান (জন্ম: ১৯৭৬), যিনি একটি ফ্রিল্যান্স ক্রীড়া সাংবাদিক হিসাবে কাজ করছেন।
মির্জার প্রাথমিক জীবনে একটি উচ্চ বিদ্যালয়ের শিক্ষক ছিলেন। বর্তমানে তিনি একজন র্যাপার এবং গানের শিল্পী হিসেবে কাজ করছেন।
কধুরখীল সরকারি উচ্চ বিদ্যালয়

কধুরখীল সরকারি উচ্চ বিদ্যালয় বোয়ালখালী উপজেলার একটি বিদ্যালয়।
১৯১৭ সালের ১ জানুয়ারি বিধুভূষণ চৌধুরীর নেতৃত্বে বিদ্যালয়টি প্রতিষ্ঠিত হয়। শুরুতে ৭ম ও ৮ম শ্রেণির পাঠদান কার্যক্রম শুরু করা হয়। প্রতিষ্ঠালগ্নে ৭ম শ্রেণিতে ১৫ জন এবং ৮ম শ্রেণিতে ১২ জন ছাত্র ভর্তি হয়। ১৯২০ সালে মাটির তৈরি একটি ভবন নির্মিত হয়। ১৯১৮ সালের ২০ ডিসেম্বর এটি কধুরখীল উচ্চ ইংরেজি বিদ্যালয় নামে কলকাতা বিশ্ববিদ্যালয়ের সাময়িক স্বীকৃতি লাভ করে। পরবর্তীতে ১৯৪৬ সালে এটি কলকাতা বিশ্ববিদ্যালয় থেকে স্থায়ী স্বীকৃতি লাভ করে।
এস.এস.সি পরীক্ষা: ২০১০ সাল-৮৩.৯৫%, ২০১১ সাল- ৯৮.৬৮%, ২০১২ সাল- ৯৬.৭৭%, ২০১৩ সাল- ১০০%, ২০১৪ সাল- ৯৭.২০%, ২০১৫ সাল- ৯৪.৬৬%, ২০১৬ সাল-৮৬%
সিটি ব্যাংক পিএলসি

দি সিটি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। দি সিটি ব্যাংক তাদের আনুষ্ঠানিক যাত্রা শুরু করে ১৯৮৩ সালের ২৭ মার্চ। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ নিবন্ধিত।
ব্যাংকটি ১৯৮৩ সালের ২৭ মার্চ "দ্য সিটি ব্যাংক লিমিটেড" তাদের ব্যাংকিং কার্যক্রম শুরু করে।
২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়।
২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।
অ্যামেক্সের ক্রেডিট কার্ড সেবা ২০০৯ সালের ৯ নভেম্বর সিটি ব্যাংক চালু করে। বাংলাদেশে বর্তমানে সবচেয়ে বেশি এই কার্ড ব্যবহৃত হচ্ছে। ঢাকা বিশ্ববিদ্যালয় ও আগোরার সাথে অ্যামেক্সের কো ব্র্যান্ডেড কার্ড রয়েছে।
বর্তমানে সারা দেশে এই ব্যাংকের মোট ১৩৪ টি শাখা ও ৪৭ টি উপশাখা এবং ৩৬৯ টি এটিএম আছে। এটিএম কার্ডের সংখ্যা ১০ লাখের অধিক।
সিটি ব্যাংক বর্তমানে ৪ ধরনের লোন প্রদান করে থাকে। সেগুলো হলোঃ
বিভিন্ন ক্যাটাগরির গ্রাহকগণ সিটি ব্যাংক থেকে এই ৪ প্রকারের লোন বা ঋণ নিতে পারেন। একেক ধরনের লোনের জন্য একেক ধরনের রিকোয়ারমেন্ট রয়েছে।
ভিএলসি মিডিয়া প্লেয়ার

ভিএলসি মিডিয়া প্লেয়ার (ভিএলসি নামে পরিচিত) ভিডিওল্যান প্রজেক্টের অধীনে তৈরিকৃত একটি উন্মুক্ত মিডিয়া প্লেয়ার সফটওয়্যার। ভিএলসি মিডিয়া প্লেয়ার বিভিন্ন ধরনের ডাটা কম্প্রেশন ও ফাইল ফরম্যাট সমর্থন করে, যেমন ডিভিডি-ভিডিও, ভিডিও সিডি এবং স্ট্রিমিং ভিডিও। এটি কম্পিউটার নেটওয়ার্কের স্ট্রিমিং ভিডিও চালাতে পারে।
ভিডিওল্যান প্রজেক্ট ১৯৯৬ সালে একাডেমিক প্রজেক্ট হিসাবে যাত্রা শুরু করে। ভিএলসি বলতে ভিডিওল্যান ক্লায়েন্ট বুঝানো হয়, যখন ভিএলসি ভিডিওল্যানের একটি ক্লায়েন্ট ছিল। কিন্তু ভিএলসি এখন আর একটি ক্লায়েন্ট নয়।
এটি একটি ক্যাম্পাসের নেটওয়ার্ক জুড়ে সার্ভার এবং ক্লায়েন্ট ভিডিও স্ট্রিমের একটি প্রকল্প হিসাবে ছাত্র École Centrale Paris এটি তৈরি করে। এটা এখন বিশ্বব্যাপী অবদানকারী দ্বারা বিকশিত এবং ভিডিওল্যান, একটি অলাভজনক সংস্থা এটি সমন্বয় করে।
প্রধান নির্মাতা École Centrale Paris এর অনুমোদন সাপেক্ষে, ১ ফেব্রুয়ারি ২০০১, গনু জেনারেল পাবলিক লাইসেন্সের অধীনে প্রকাশ করা হয়। সার্ভার প্রোগ্রাম এর কার্যকারিতা, ভিডিওল্যান সার্ভার (ভিএলএস), অধিকাংশ ক্ষেত্রে ভিএলসি মধ্যে অন্তর্ভুক্ত এবং অবচিত হয়েছে। প্রকল্পের নাম পরিবর্তন করা হয়েছে ভিএলসি মিডিয়া প্লেয়ার নামে কারণ পরিবর্তন করা হয়েছে কারণ এখন আর একটি ক্লায়েন্ট / সার্ভার পরিকাঠামো নাই।
উন্নয়নের ১৩ বছর পর ভিএলসি মিডিয়া প্লেয়ার এর সংস্করণ ১.০.০ ৭ জুলাই, ২০০৯ সালে মুক্তি পায়, ভিএলসি মিডিয়া প্লেয়ার এর সংস্করণ ২.০.০ ১৮ ফেব্রুয়ারি, ২০১২ সালে মুক্তি পায়
sourceforge.net ভিএলসি-এর সামগ্রিক ডাউনলোড গণনা প্রথম শুরু করে এবং এখন পর্যন্ত ১.৩ বিলিয়ন বার ডাউনলোড হয়েছে।
অপারেটিং সিস্টেমের উপর ভিত্তি করে ভিএলসি বিভিন্ন ফরম্যাটের ফাইল চালাতে পারে, যার মধ্যে আছে:
VLC can transcode or stream audio and video into several formats depending on the operating system, including:
ভিডিওল্যান

ভিডিওল্যান () লোকাল এরিয়া নেটওয়ার্কের (LAN) মাধ্যমে ভিডিও ও অন্যান্য মিডিয়া ফাইল প্রদর্শনের সফটওয়্যার তৈরির একটি প্রজেক্ট। এটি মূলত দুইটি কম্পিউটার প্রোগ্রাম দিয়ে তৈরি একটি ভিডিওল্যান ক্লায়েন্ট (ভিএলসি) এবং অন্যটি ভিডিওল্যান সার্ভার (ভিএলএস), কিন্তু ভিএলএস-এর প্রায় সকল ফিচার ভিএলসি-তে যুক্ত হয়েছে এবং নাম হয়েছে ভিএলসি মিডিয়া প্লেয়ার
এই প্রজেক্ট পারিসের ছাত্র École Centrale Paris শুরু করেন এবং ফ্রি সফটওয়্যার হিসাবে মুক্তির পর এটি এখন বহুজাতিক প্রকল্প এবং এখন প্রায় ২০ টি দেশ এর সঙ্গে জড়িত।
ভিএলসি (ভিডিওল্যান ক্লায়েন্ট) একটি বহনযোগ্য মাল্টিমিডিয়া প্লেয়ার, এনকোডার এবং স্ট্রিমিং সফটওয়্যার, যেটি বিভিন্ন ধরনের অডিও ও ভিডিও সমর্থন করে যার মধ্যে আছে ডিভিডি ও ভিডিও সিডি
ভিএলএমসি (ভিডিওল্যান মুভি ক্রিয়েটর) ভিএলসি মিডিয়া প্লেয়ার ভিত্তিক ভিডিও সম্পাদনা সফটওয়্যার।
ভিএলএস (ভিডিওল্যান সার্ভার) স্ট্রিমিং সফটওয়্যার হিসাবে চালু হয়েছিলো কিন্তু এটি এখন ভিএলসি মিডিয়া প্লেয়ারের সঙ্গে একীভূত।
ভিডিওল্যান প্রকল্প বিভিন্ন অডিও / ভিডিও ডিকোডিং এবং ডিক্রিপশন লাইব্রেরি হোস্ট হিসসাবে কাজ করে।
একটি নতুন প্রকল্প চালু হয়েছে যার নাম, ভিএলএম-এ (ভিডিওল্যান মানেজার)। ভিএলএম-এ ভু এবং উপগ্রহের মাধ্যমে প্রাপ্ত টিভি চ্যানেলের সম্প্রচার পরিচালনা করার একটি সফটওয়্যার।
ভিএলসি মিডিয়া প্লেয়ার স্কিন এডিটর ভিডিওল্যানের তৈরি একটি সহজ প্রোগ্রাম। এটি দিয়ে সহজেই ভিএলসি মিডিয়া প্লেয়ারের ইন্টারফেস স্কিন তৈরি করা যায়।
ফ্রিটজফ শুয়ন

ফ্রিটজফ শুয়ন /ˈʃuːɒn/; German: ˈfʀiːtˌjoːfˈ ʃuː.ɔn; (জুন ১৮, ১৯০৭- মে ৫, ১৯৯৮) ছিলেন জার্মান পিতা-মাতার সন্তান। জন্মগ্রহণ করেন সুইজারল্যান্ডের ব্রাসেলসে। তিনি ছিলেন একজন আধ্যাত্মবাদী দার্শনিক। আধ্যাত্মিক ও ধর্মীয় প্রবন্ধের লেখক হিসাবে ছিলেন বহুল পরিচিত। 
তিনি জুন ১৮, ১৯০৭ খ্রিষ্টাব্দে সুইজারল্যান্ডের ব্রাসেলসে জন্ম গ্রহণ করেন। তার বাবা ছিলেন জার্মানির দক্ষিণাঞ্চলের একজন বাসিন্দা আর মা এ্যালসাটিন বংশদ্ভূত।
পিতার অকাল মৃত্যু পর্যন্ত শুয়ন ব্রাসেলসের একটি বিদ্যালয়ে পড়াশুনা করতেন এর পর তার মা দুই সন্তান সহ ফ্রান্সে বসবাস করতে শুরু করেন। এভাবে শুয়ন ফ্রান্সের নাগরিক হিসাবে বেড়ে উঠেন। ফলে ‍শুরুতে জার্মান ও পরে ফ্রেঞ্চ বা ফরাসি ভাষায় তার শিক্ষা লাভের সুযোগ হয় এবং উভয় ভাষায় দক্ষতা অর্জন করেন।
শুয়ন ১৯৪৯ সালে জার্মান বঙ্গিশদ্ভূত একজন প্রতিভাধর সুইস চিত্রশিল্পীর সাথে বিবাহ বন্ধনে আবদ্ধ হন।
ছোটবেলা হতেই আধ্যাত্মবাদের প্রতি শুয়নের ছিল ঝোঁক। তিনি প্রথম দিকেই উপনিষদ ও বেদ অধ্যয়ন করেন। ম্যালহাউসে বসবাসকালে তিনি ফ্রেঞ্চ দার্শনিক ও প্রাচ্যভাষাবিদ রেনে গেনো এবং তার লেখনি সম্পর্কে জানতে পারেন। এ লেখনি সমূহের সূত্র ধরেই আধ্যাত্মবাদে তার পথ চলা শুরু হয়।
ফ্রেঞ্চ সেনা বাহিনীতে দেড় বছর কাজ করার পর তিনি প্যারিসে চলে আসেন। সেখানে একজন টেক্সটাইল ডিজাইনার হিসাবে কাজ করার পাশাপাশি একটি মসজিদে আরবী ভাষা শিখা আরম্ভ করেন। এ সময়ে তিনি বিভিন্ন ধরনের বুনিয়াদি মতাদর্শের মানুষের সঙ্গ লাভ করেন। এরই ফলশ্রুতিতে তিনি ১৯৩২ সালে প্রথমবারের মত আলজেরিয়ায় ভ্রমণ করেন। এ যাত্রায় তিনি আলজেরীয়ার তৎকালীন বিখ্যাত সুফি দার্শনিক আহমেদ আল আলাউয়্যির নিকট তার সুফি তরীকায় বাইয়্যাত বা দীক্ষ গ্রহণ করেন।
১৯৩৫ খৃষ্টাব্ধে উত্তর আফ্রিকায় দ্বিতীয় সফরে তিনি আলজেরীয়া ও মরক্কো ভ্রমণ করেন। পরবর্তীতে ১৯৩৮ ও ১৩৯ সালে তিনি ভ্রমণ করেন মিশর। সেখানে সাক্ষাৎ হয় রেনে গেনোর, যার সাথে তার যোগাযোগ চলতে থাকে একটানা ২৭ বছর ধরে। ১৯৩৯ সালে ভারতের পাই অঞ্চল ভ্রমণের কিয়দকাল পরেই দ্বিতীয় বিশ্ব যুদ্ধ শুরু হয়। ফলে তাকে ইউরোপ ফিরে আসেতে বাধ্য করা হয়। ফ্রেঞ্চ সেনা বাহিনীতে কাজ করার দরুন জার্মান বাহিনী তাকে গ্রেফতার করে। তখন তিনি সুইজারল্যান্ডে রাজনৈতিক আশ্রয় চান ফলে তিনি সুইস নাগরিকত্ব লাভ করেন এবং সেখানেই পরবর্তী ৪০ বছর তিনি স্থায়িভাবে সববাস করেন। দ্বিতীয় বিশ্বযুদ্ধের পরে তিনি আমেরীকার পশ্চিমাঞ্চলে আমন্ত্রিত হলে সেখানে তার পছন্দের সাধারণ ভারতীয়দের সাথে কয়েক মাস অবস্থান করেন। 
ফরাসি ভাষায় বিদ্যার্জনের পর হতে তিনি তার প্রায় সকল বিখ্যাত লেখা সমূহ এ ভাষায়ই রচনা করেন যা ১৯৫৩ সাল হতে ইংরেজি অনুবাদ হতে আরম্ভ হয়। তার প্রথম বই ট্রানসেন্ডেন্ট ইউনিটি অব রিলিজিয়ন The Transcendent Unity of Religions (London, Faber & Faber) সম্পের্কে টি এস ইলিয়ট (T. S. Eliot) মন্তব্য করেন, ইতি পূর্বে প্রাচ্য ও পাশ্চাত্য ধর্মের তুলনা ও সমন্বয়মূলক এত প্রভাব সৃষ্টিকারী গ্রন্থ ইতঃপূর্বে আমি আর পড়িনি। 
লেখালেখির পাশাপাশি শুয়ান ও তার স্ত্রী ব্যাপক ভ্রমণে অভ্যস্ত ছিলেন। তিনি ১৯৫৯ ও ১৯৬৩ সালে অমেরীকার পশ্চিমাঞ্চলে আরও দুইবার ভ্রমণ করেন। ১৯৫৯ সালে তরা স্বামী স্ত্রী জেমস রেড ক্লাউডের সাইওক্স পরিবারের সাথে একাত্ব হন। ভ্রমণের অন্যান্য পর্যায়ে ১৯৬৮ সালে তিনি আন্দালুসিয়া ও মরক্কোতে যান। তার অসংখ্য বই এবং নিবন্ধের মাধ্যমে তিনি আধ্যাত্ম বা সুফি তরীকার একজন দার্শনিক ও দীক্ষগুরু হিসাবে খ্যাতি অর্জন করেন। 
শুয়ন ও তার স্ত্রী ১৯৮০ সালে আমেরীকাতে বসতি স্থাপন করেন এবং ১৯৯৮ সালে তার মৃত্যুর পূর্ব পর্যন্ত তিনি সেখানেই বসবাস ও লেখালেখি করতে থাকেন।
ছোস-ক্যি-স্গ্রোন-মে

ছোস-ক্যি-স্গ্রোন-মে () (১৪২২-১৪৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।
ছোস-ক্যি-স্গ্রোন-মে ১৪২২ খ্রিষ্টাব্দে তিব্বতের মাং-য়ুল গুং-থাং অঞ্চলে জন্মগ্রহণ করেন। তার পিতা খ্রি-ল্হা-দ্বাং-র্গ্যাল-ম্ত্শান () এই অঞ্চলের শাসক ছিলেন। তার মাতার নাম ছিল ম্দো-সদে () এবং ভ্রাতার নাম ছিল খ্রি-র্নাম-র্গ্যাল-ল্দে ()। তার জন্মের পরে রাজসভার পুরোহিত তার নাম রাখেন দ্কোন-ম্ছোগ-র্গ্যাল-মো ()।
১৪৩৮ খ্রিষ্টাব্দে রাজ্যের কৌশলগত সুবিধার্থে রাজ-অমাত্যদের উপদেশে লা-স্তোদ-ল্হো () রাজ্যের শাসকের সঙ্গে দ্কোন-ম্ছোগ-র্গ্যাল-মোর বিবাহ স্থির করা হয়। ১৪৪০ খ্রিষ্টাব্দে তিনি একজন কন্যাসন্তানের জন্ম দেন। এক বছর পরে গুং-থাং রাজ্যে একটি বিবাদের মীমাংসা করতে পিতাকে সাহায্য করতে যাওয়ার পরে তার কন্যার মৃত্যু হয়। এই কারণে তিনি পিতা ও শ্বশুরের ইচ্ছার বিরুদ্ধে গিয়ে বৌদ্ধ ভিক্ষুণী হিসেবে ধর্মীয় জীবনযাপন করার সিদ্ধান্ত নেন।
এই সময় দ্কোন-ম্ছোগ-র্গ্যাল-মো লা-স্তোদ-ল্হো রাজ্যের রাজধানী শেল-দ্কার () শহরে অবস্থিত স্পো-রোং-দ্পাল-মো-ছোস-স্দিংস () বৌদ্ধবিহারে যাতায়াত শুরু করেন এবং এই বিহারের প্রধান বো-দোং-ফ্যোগ্স-লাস-র্নাম-র্গ্যাল () নামক লামার সান্নিধ্যে আসেন। পরে আত্মীয় স্বজনদের রাজী করিয়ে তিনি তার নিকট শ্রমণের শপথ গ্রহণ করেন এবং তার নতুন নাম রাখা হয় ছোস-ক্যি-স্গ্রোন-মে। নারী হিসেবে সংঘজীবনে প্রবেশে তাকে সমালোচিত হতে হলেও তিনি সেইসব সমালোচনা উপেক্ষা করেন। ব্দে-লেগ্স-ছোস-'দ্রেন () নামে অপর এক ভিক্ষুণী তার বিশ্বস্ত সহচরী ছিলেন। পরবর্তীকালে তাকে ভিক্ষুণীর শপথ প্রদান করা হয়। তিনি সংঘে নারীদের এনে তাদের মধ্যে বৌদ্ধ ধর্ম ও শিক্ষার প্রসার করেন। বো-দোং-ফ্যোগ্স-লাস-র্নাম-র্গ্যালের অনুপ্রেরণায় তিনি প্রচলিত ঐতিহ্যের বিরুদ্ধে গিয়ে নারীদের তান্ত্রিক আচার নৃত্যে অংশগ্রহণের উদ্যোগ নেন। বো-দোং-ফ্যোগ্স-লাস-র্নাম-র্গ্যালের মৃত্যুর পর তিনি ১৪৫২ খ্রিষ্টাব্দে তার সম্পূর্ণ রচনা প্রকাশের ব্যবস্থা করেন। এছাড়া তিনি বৌদ্ধ ধর্মশিক্ষাকেন্দ্রের খাদ্য সরবরাহের উদ্দেশ্যে পার্শ্ববর্তী জমিগুলির সেচের ব্যবস্থা করেন। এই বছরে লা-স্তোদ-ব্যাং () অঞ্চলে তিনি বিখ্যাত তিব্বতী সাধক থাং-স্তোং-র্গ্যাল-পোর () সঙ্গে দুই বছর বসবাস করে শিক্ষাগ্রহণ করেন। ১৪৫৪ খ্রিষ্টাব্দে তিনি মধ্য তিব্বত যাত্রা করে বিভিন্ন তীর্থস্থান দর্শন করেন।
মাইটি রাজু

মাইটি রাজু ভারতীয় টেলিভিশন সিরিজ। যেটি ভারতীয় টেলিভিশন সিরিজ ছোটা ভীমের স্পীন অফ সিরিজ। যেটির পরিবেশনা করছে ছোটা ভীমের পরিবেশনা কোম্পানি।
সাফারি বুকস অনলাইন

সাফারি বুকস অনলাইন এলএলসি হল একটি ডিজিটাল গ্রন্থাগার যা জুলাই ২০০১ সালে প্রতিষ্ঠিত হয়। মার্কিন যুক্তরাষ্ট্রের সেবাস্টোপোল, ক্যালিফোর্নিয়ায় প্রতিষ্ঠানটির প্রধান কার্যালয় অবস্থিত। এছাড়াও বোস্টন ও সান ফ্রান্সিসকোতেও এর দুটো অফিস রয়েছে। ও'র‍্যাইলি মিডিয়া ও পিয়ারসন পিএলসির যৌথ উদ্যোগে সাফারি বুকস অনলাইন প্রতিষ্ঠিত হয়। পরবর্তীতে ২০১৪ সালে ও'র‍্যাইলি মিডিয়া পিয়ারসনের সব শেয়ার কিনে নিলে প্রতিষ্ঠানটির সম্পূর্ণ কর্তৃত্ব ও'র‍্যাইলির হাতে চলে আসে। সাফারি বুকস অনলাইন এলএলসি প্রকাশনা প্রতিষ্ঠান ও'র‍্যাইলির একটি সম্পূরক প্রতিষ্ঠান।
সাফারিতে বিভিন্ন ধরনের ইবুক, ভিডিও, শর্ট কাটস (সংক্ষিপ্ত আকারের কন্টেন্ট), পাণ্ডুলিপি ইত্যাদি পাওয়া যায়। ও'র‍্যাইলি মিডিয়ার প্রকাশিত কন্টেন্ট ছাড়াও সাফারিতে প্রায় ২০০ প্রতিষ্ঠানের কন্টেন্ট রয়েছে। সাফারিতে কন্টেন্ট প্রদানকারী প্রতিষ্ঠানগুলোর মধ্যে রয়েছে এডিসন ওয়েসলি, প্রেন্টিস হল, পিচপেট, জন ওয়াইলি এন্ড সনস, মাইক্রোসফট প্রেস, এডবি প্রেস, সিসকো প্রেস, ম্যানিং পাব্লিকেশনস, প্যাক্ট, এসএএস পাবলিশিং, আইবিএম প্রেস, এফটি প্রেস এবং ফোকাল প্রেস ইত্যাদি। বিভিন্ন ধরনের চাঁদা প্রদানের মাধ্যমে ব্যবহারকারিরা এইসব কন্টেন্ট ব্যবহার করতে পারেন। ব্যক্তিগত ব্যবহার ও সম্মিলিত ব্যবহার ইত্যাদি বিভিন্ন ধরনের ব্যবহারের উপর ভিক্তি করে চাঁদার পরিমাণ ভিন্ন ভিন্ন রকম হয়ে থাকে।
বিভিন্ন পেশাজীবী সংগঠন যেমন আইইইই কম্পিউটার সোসাইটির সদস্য ও চাঁদা প্রদানকারী সদস্যরা বিভিন্ন প্ল্যানের আওতায় সাফারি ব্যবহার করতে পারেন। সাফারি এইসব পেশাজীবী সংগঠনের সদস্যদের প্রিমিয়াম সাফারি একাউন্ট ব্যবহার করার ক্ষেত্রে মূল্যছাড় দিয়ে থাকে।
হিউ ট্রাম্বল

হিউ ট্রাম্বল (; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন।
ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে অফ-স্পিন বোলিংয়ের পাশাপাশি ডানহাতে ব্যাটিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।
দীর্ঘদেহী ও শীর্ণাকৃতির অফ-স্পিনার ট্রাম্বল অন্যান্য স্পিনারদের তুলনায় খুবই দ্রুততার সাথে গতি আনতে পারঙ্গমতা দেখাতেন। উচ্চতা ও লম্বাটে গড়নের আঙ্গুলে তিনি তার সর্বোত্তম সফলতা আনয়ণ করেছেন। ইংল্যান্ডের নরম পীচে সর্বাধিক সফলতা পেয়েছেন। কিন্তু অস্ট্রেলিয়ার শক্ত পীচে নিখুঁত ও বৈচিত্র্যপূর্ণ বোলিংয়ে সক্ষম ছিলেন। এছাড়াও তিনি নির্ভরযোগ্য নিচেরসারির ব্যাটসম্যান ও স্লিপে দক্ষ ফিল্ডার ছিলেন। ক্রিকেট খেলা নিয়ে ব্যাপক চিন্তা-ভাবনা করতেন ও বাস্তব কৌতুক ব্যক্ত করে দলীয় সঙ্গীসহ প্রতিপক্ষের খেলোয়াড়দের কাছেও জনপ্রিয় ছিলেন।
১৮৯০ সালে ইংল্যান্ড সফরে লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। ববি পিলকে কট এন্ড বোল্ড করে খেলার একমাত্র উইকেট লাভ করেন। কিন্তু ১৮৯৬ সালে ইংল্যান্ড সফরের পূর্ব-পর্যন্ত দলে স্থায়ী আসন পাননি। ১৮৯৯ সালে ইংল্যান্ড সফরে ট্রাম্বল ১,১৮৩ রান ও ১৪২ উইকেট দখল করেন। কেবলমাত্র জর্জ গিফেন হাজার রান ও শত উইকেট লাভে ডাবল অর্জনে তার সামনে ছিলেন। জো ডার্লিং খামারের কাজে ব্যস্ত থাকায় ১৯০১-০২ মৌসুমে অস্ট্রেলিয়া দলের অধিনায়কত্ব পান।
১৯০২ সালে ইংল্যান্ড সফরের পর ক্রিকেট থেকে অবসর নেন। কিন্তু ১৯০৩-০৪ মৌসুমে তিনি পুনরায় দলে ফিরে আসেন। তার খেলোয়াড়ী জীবনের শেষ টেস্টে নিজ শহর মেলবোর্নে দ্বিতীয় হ্যাট্রিক করেন।
ন্যাশনাল ব্যাংক অব অস্ট্রালেশিয়ায় কাজ করতেন তিনি। স্থানীয় শাখায় ব্যবস্থাপক হিসেবে থাকলেও ক্রিকেটের সাথে সখ্যতার কারণে ব্যাংকিং কার্যাবলীতে বিঘ্ন ঘটে। ১৯১১ সালে মেলবোর্ন ক্রিকেট ক্লাবের সচিব হন। মেলবোর্ন ক্রিকেট গ্রাউন্ডের দর্শক ধারণ সক্ষমতা ৭০,০০০-এ রূপান্তর করেন। ৭১ বছর বয়সে হৃদযন্ত্রক্রিয়ায় আক্রান্ত হয়ে দেহাবসানের পূর্ব-পর্যন্ত এ পদে দায়িত্বে ছিলেন।
কুন-দ্গা'-ব্জাং-মো

কুন-দ্গা'-ব্জাং-মো () (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।
কুন-দ্গা'-ব্জাং-মো ১৪৫৯ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তার দুই বছর বয়সে ব্দে-লেগ্স-ছোস-'দ্রেন () নামে এক ভিক্ষুণী তাকে ছোস-ক্যি-স্গ্রোন-মে () নামক প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণীর পুনর্জন্ম রূপে চিহ্নিত করেন। পাঁচ বছর বয়সে তাকে বিখ্যাত তিব্বতী সাধক থাং-স্তোং-র্গ্যাল-পোর () নিকটে নিয়ে আসা হয়, যেখানে ব্দে-লেগ্স-ছোস-'দ্রেন ও অন্যান্য ভিক্ষুণীরা তার দেখাশোনা করেন। পরে থাং-স্তোং-র্গ্যাল-পোর নির্দেশে তিনি গুং-থাং রাজ্যে বসবাস করেন ও পরে লাদাখে উপস্থিত মঙ্গোলদের মধ্যে ধর্মশিক্ষা প্রচারের উদ্দেশ্যে প্রেরণ করেন। তিনি গ্চুং-রি-বো-ছে () বিহারে সোনা ও পিতল দিয়ে একটি স্তূপ নির্মাণ করান। এছাড়া তিনি য়ার-'ব্রোগ () অঞ্চলে ব্সাম-স্দিংস বৌদ্ধবিহার () স্থাপন করেন।
স্যামুয়েল এল লুইস

স্যামুয়েল এল লুইস "Samuel L. Lewis" বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান "(Hazrat Inayat Khan)" ও নায়োজেন সেনাকির "(Nyogen Senzaki)" শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন। মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।
লুইস জন্ম গ্রহণ করেন ইহুদী পরিবারে (Jewish)। তার পিতা জ্যাকব লুইস ছিলেন লিভি ষ্ট্রাচ জিন্সে ম্যানুফ্যাকচারিং কোম্পানীর সহ সভাপতি। মা হ্যারিয়্যাট রোজেলা ছিলেন আন্তর্জাতিক ব্যাংকার লিনোরি রোটশিল্ডের মেয়ে। পিতামাতার আগ্রহের ক্ষেত্র ব্যবসা ছেড়ে তিনি ধর্ম ও আধ্যাত্মিক চর্চাতেই নিমগ্ন থাকতেন।
লুইস ১৯১৯ সালে ক্যালিয়োনিয়ার ফায়ারফক্স নামক একটি ছুফি সংঘের সাথে যুক্ত হলে সেখানে তার সাথে পরিচয় হয় এনায়েত খানের প্রথম খলিফা/প্রতিনিধি মুর্শিদা রাবেয়া মার্টিনের সাথে। এর এক বছর পর তিনি সাক্ষাত লাভ করেন জৈন সাধক yogen Senzak। ইসলামিক ছুফিবাদ ও জৈন সাধনা ছিল তার আজীবন কর্ম। ১৯২৩ সালে তিনি এনায়েত খানের নিকট বাইয়্যাত গ্রহণ করেন। তিনি ১৯২৬ সালে সর্ব প্রথম জৈন ধর্ম সাধনা কেন্দ্র আরম্ভ করেন সান ফ্রান্সিসকোতে। ১৯৬০ সালে ‍লুইস দীক্ষা দানের কার্যক্রম আরম্ভ করেন। তার মৃত্যুর কিছুদিন পূর্বে তিনি একটি আধাত্মিক সংগঠন প্রতিষ্ঠা করেন যা বর্তমানে ছুফি রুহানিয়্যাত নামে পরিচিত। এটি তার চিস্তিয়া তরীকার কার্যক্রম পরিচালনা করে থাকে।
তিনি মহিউদ্দিন যাবলোন্যাস্কিকে তার খলিফা বা স্থলাভিক্ত করেন যিনি ১৯৭১ সাল হতে ছুফি রুহানিয়্যাতের নেতৃত্ব দিয়ে আসছিলেন। মহিউদ্দিন যাবলোন্যাস্কি মৃত্যু কালে সাবদা খানের উপর এ দায়িত্ব ন্যাস্ত করেন ফলে সাবদা খানই বর্তমানে স্যামুয়েল লুইসের তরীকার প্রধান হিসাবে নিযুক্ত রয়েছেন।
স্যামুয়েল লুইস জানুয়ারি ১৫, ১৯৭১ সালে মারা যান।
ইরিনা তোইদি

ইরিনা তোইদি (১৯০৭- আগস্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।
তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।
ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।
স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।
দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়মিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।
এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন
শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।
দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।
তিনি ১৯৯৯ খৃষ্টাব্দের আগস্ট মাসে মৃত্যু বরণ করেন।
এনরিকে পেইনিয়া নিয়েতো

এনরিকে পেইনিয়া নিয়েতো (; জন্ম ২০ জুলাই ১৯৬৬) মেক্সিকোর রাজনীতিবিদ ও প্রাক্তন রাষ্ট্রপতি। তিনি ২০১২ থেকে ২০১৮ সাল পর্যন্ত মেক্সিকোর ৫৭তম রাষ্ট্রপতি হিসেবে দায়িত্ব পালন করেন।
নাজিম হাক্কানী

মোহাম্মদ নাজিম আদিল "Mehmet Nâzım Adil" (১৯২২ - ২০১৪) যিনি শেখ নিজাম নামে সুপরিচিত, ছিলেন তুর্কী বংশদ্ভূত একজন মুসলিম ছুফি সাধক ও নকশবন্দি তরীকার দীক্ষাগুরু বা পীর। দ্যা ফাই হান্ড্রেড মোষ্ট ইনফ্লুয়েন্শিয়াল মুসলিমস নামক একটি বার্ষিক প্রকাশনার জরীপে বিশ্বে সর্বাধিক প্রভাব বিস্তারকারী ৫০০ জন মুসলমানের নামের তালিকায় তার নামটিও প্রকাশ প্রায়। শেখ নিজাম তুর্কীর বাসিন্দ ছলেন বিধায় তিনি নিজাম কিবরিশি "(Turkish: Nazım Kıbrısi)" নামেও পরিচিত যা তার জন্মস্থান কিবরিশের (Turkish: Kıbrıs) পরিচয় বহন করে। তাছাড়া সম্মানার্থে অনুসারীগণ তার নাম লিখে থাকেন মোহাম্মদ নিজাম আদিল আল-কিবরিশি আল-হক্কানী আল-নকশবন্দি Muhammad Nazim Adil al-Qubrusi al-Haqqani al-Naqshbandi ().
তিনি এপ্রিল ২১, ১৯২২ খ্রিষ্টাব্দে সাইপ্রাসের অর্ন্তগত লার্নাকা "Larnaca" নামক স্থানে জন্ম গ্রহণ করেন।
তার তরীকার ধারা একাদশ শতকের ছুফি সাধক আব্দুল কাদের জিলানী এবং ত্রয়োদশ শতকের ছুফি ও মরমী কবি জালালুদ্দিন রুমী হতে বিস্তৃত।
শেষ নিজাম ১৯৪০ সালে ক্যামিকেল ইঞ্জিনিয়ারিং অধ্যয়নের উদ্দেশ্যে ইস্তানবুল বিশ্ববিদ্যালয়ে ভর্তি হলেও তার অান্তরিক ঝোঁক ছিল আধ্যাত্মিক জ্ঞানের প্রতি। ইস্তানবুলে প্রথম বর্ষেই তিনি সুলেমান ইরজুরমী Suleyman Erzurumi নামক নক্সবন্দিয়া তরীকার এক পীরের সান্নিধ্য লাভ করেন। তার নিকট হতে দীক্ষা গ্রহণের কছুদিন পর নকশবন্দি তরীকার অপর পীর শেখ আব্দুল্লাহ ফায়েজি আল-দাগস্থানীর Shaykh Abdullah Fa'izi ad-Daghestani খোঁজে ১৯৪৪ সালে তিনি দামেস্কে রওনা হন। সেখানে ফরাসি সরকারের প্রতিবন্ধকতার কারণে ১৯৪৫ সাল পর্যন্ত প্রবেশের সুযোগ বঞ্চিত থাকেন। সাইপ্রাসে বসবাসকালে তিনি আতাতুর্ক সরকার বিরোধী সংর্ঘসের মাঝে পড়েন। আদনান মেন্ডারিস ক্ষমতা গ্রহণ করলে তিনি ১৯৫২ সালে পুনরায় দামেস্কে প্রত্যাগম করেন। তবে তিনি প্রতিবছর অন্তত তিন মাসের জন্য হলেও সাইপ্রাস ভ্রমণে যেতেন।
শেখ নিজাম একাধারে তুর্কি, গ্রীক, আরবী ও ইংরেজি ভাষায় পারদর্শী ছিলেন বিধায় তার পক্ষে নানান জাতির মাঝে ছুফি মাতদর্শ প্রচার ছিল তুলনামূলক সহজ। ১৯৭৩ সালে শেখ আব্দুল্লাহ ফায়েজি আল-দাগস্থানীর মৃত্যুর পর পরবর্তী বছরে তিনি ইউরোপের পশ্চিমাঞ্চল সফর আরম্ভ করেন। এর পর থেকে মধ্যপ্রাচ্য হতে লন্ডনের মধ্যবর্তী অঞ্চল সমূহে তিনি নিয়োমিত ভ্রমণ করতেন।
তার আত্মীয় ও খলিফা শেখ হিসাম কাব্বানির আমন্ত্রেণে তিনি প্রথম বারের মত মার্কিন যুক্ত রাষ্ট্র ভ্রমণ করেন ১৯৯১ সালে। তার পীরের জন্মস্থান দাগস্থান ভ্রমণ করেন ১৯৯৭ সালে। তাছাড়া উজবেকিস্তানে অবস্থিত নকশবন্দি তরীকার প্রতিষ্ঠাতা বাহাউদ্দিন নক্সবন্দির মাজার একাধিক বার জিয়ারত করেন। ১৯৯৮ সালে ওয়াশিংটন ডি সিতে অনুষ্ঠিত দ্বিতীয় আন্তর্জাতিক ইসলামিক ঐক্য সম্মেলনে Second International Islamic Unity Conference তিনি উপস্থিত ছিলেন প্রধান অতিথি হিসাবে। একই বছরের শেষের দিকে তিনি সাউথ আফ্রিকার ক্যাপ টাউন, জোহানেস বার্গ ও ডার্বান সফর করেন।
তার স্থলাভিসিক্ত তরীকার প্রতিনিধি হিসাবে হিসাম কাব্বানী, জিব্রাইল হাদ্দাদ এবং ষ্টিফ্যান সুলেমান স্যোয়ার্টজের নাম বিশেষ ভাবে উল্লেখযোগ্য।
শেখ নিজাম ৯২ বছর বয়সে মে ৭, ২০১৪ খ্রিষ্টাব্দে মৃত্যু বরণ করেন। সাইপ্রাসের উত্তরে ল্যাফকি নামক স্থানের আদি নিবাসে তার মাজার ও খানকাহ অবস্থিত।
কালাঘাড় রাজন

কালাঘাড় রাজন (, (বৈজ্ঞানিক নাম: "Hypothymis azurea") হচ্ছে Monarchidae পরিবারের "হাইপোথাইমিস" গণের একটি পাখি প্রজাতি। পূর্ণবয়স্ক কালাঘাড় রাজনের দেহের দৈর্ঘ্য ১৬ সে.মি. হয়৷ এদের দেহের রঙ মূলত নীল এবং পেটের অংশ হলদেটে দেখা যায়৷
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।
কেশরদাম

কেশরদাম () (বৈজ্ঞানিক নাম: "Ludwigia adscendens") হচ্ছে Onagraceae পরিবারের "Ludwigia" গণের একটি প্রজাতি। কেশরদাম উদ্ভিদটি পুটিদল নামেও পরিচিত।
এদের স্থানীয় উদ্ভবের এলাকা অস্পষ্ট। এটি এশিয়ার ধানক্ষেতে একটি সাধারণ আগাছা এবং অস্ট্রেলিয়া ও আফ্রিকাতেও তা ঘটছে। হয়ত এটি দক্ষিণ আমেরিকায় উদ্ভূত। এটি বাংলাদেশের সব অঞ্চলে দেখা যায়।
বিদর্ভ এক্সপ্রেস

১২১০৫ এবং ১২১০৬ বিদর্ভ এক্সপ্রেস হলো ভারতীয় রেলওয়ের একটি অন্যতম সুপার ফাস্ট এক্সপ্রেস ট্রেন যেটা মুম্বাই সি এস টি থেকে মহারাষ্ট্রর গোনদিয়া অবধি চলাচল করে। এই ট্রেনটি প্রতিদিন চলাচল করে। এই ট্রেনটি ১২১০৫ ট্রেন নম্বর হিসাবে মুম্বাই সি এস টি থেকে গোনদিয়া অবধি যায় এবং ১২১০৬ ট্রেন নম্বর হয়ে গোনদিয়া থেকে মুম্বাই সি এস টি অবধি যাতায়াত করে।
বিদর্ভ এক্সপ্রেস এ ১টি এসি ফার্স্ট ক্লাস কামরার সাথে এসি ২ টায়ার কামরা (এইচ এ ১), ২টি এসি ২ টায়ার কামরা, ১ টি এসি ২ এর সাথে এসি ৩ টায়ার কামরা (এ বি ১), ১০টি স্লিপার ক্লাস এবং ৪ টি সাধারণ অসংরক্ষিত কামরা আছে। অন্যান্য ট্রেন সেবার মতন ভারতীয় রেলের সঙ্গে গতানুগতিক চুক্তি হিসাবে চাহিদা অনুযায়ী এই ট্রেনটিতেও কামরা বাড়ানো বা কমানো হয়।
বিদর্ভ এক্সপ্রেস প্রাথমিক ভাবে মুম্বাই সি এস টি থেকে নাগপুর অবধি চলাচল করত এবং পরবর্তী কালে এটির যাত্রাপথ গোনদিয়া অবধি বাড়ানো হয়। এটি দৈনিক চলাচল করা একটি ট্রেন যেটা ১২১০৫ বিদর্ভ এক্সপ্রেস হয়ে মুম্বাই সি এস টি থেকে গোনদিয়া অবধি ৯৬৭ কিমি দুরত্ব ১৬ ঘণ্টায় পূরণ করে এবং ১২১০৬ বিদর্ভ এক্সপ্রেস হয়ে গোনদিয়া থেকে মুম্বাই সি এস টি অবধি একই দুরত্ব ১৬ ঘণ্টা ৫ মিনিট সময়ে পূরণ করে। এটি উভয় দিকেই গড়ে ৬০.৪৪ কিমি প্রতি ঘণ্টার বেগে চলাচল করে।
দ্বৈত আকর্ষণ ক্ষমতা যুক্ত ডাব্লিউ সি এ এম ৩ ইঞ্জিন এই ট্রেন টিকে মুম্বাই সি এস টি থেকে ইগত্পুরি রেলওয়ে স্টেশন অবধি নিয়ে যায় যার পর ভুসাবল ডাব্লিউ এ পি ৪ ইঞ্জিন বাকি যাত্রাপথ অতিক্রম করায়। কল্যাণ এবং ইগত্পুরির মাঝে এই ট্রেনটিতে ব্যাংকার ইঞ্জিন লাগানো হয়।
এই ট্রেনটির নামকরণ বিদর্ভ এক্সপ্রেস করা হযেছিল কারণ প্রথমে ট্রেনটি নাগপুর অবধি যেত যেটা মহারাষ্ট্রর বিদর্ভ অঞ্চলের মধ্যে অবস্থিত। যদিও আনুষ্ঠানিক ভাবে রেলওয়ে সময় সূচী বলে যে ইগত্পুরি স্টেশন এ এই ট্রেনটি ৫ এবং ১ মিনিটের জন্য দাড়াবে কিন্তু আসলে এটি ১৫ মিনিটের কাছাকাছি দাড়ায় কারণ ইগত্পুরিতে এই ট্রেনটির ইঞ্জিন বদল হয়। এটা ১২১০৫ বিদর্ভ এক্সপ্রেস হিসাবে চলচল করার সময় থানে স্টেশন এ দাড়ায় না।
১২১০৫ বিদর্ভ এক্সপ্রেস প্রতিদিন সন্ধা ৭টা বেজে ১০ মিনিটে মুম্বাই সি এস টি থেকে ছেড়ে গোনদিয়াতে পরের দিন সকাল ১১টা বেজে ১০ মিনিটে গিয়ে পৌছায়। ফেরার সময় ১২১০৬ বিদর্ভ এক্সপ্রেস প্রতিদিন গোনদিয়া থেকে দুপুর ২টো বেজে ৫৫ মিনিটে ছারে এবং পরের দিন সকাল ৭টার সময় মুম্বাই সি এস টি স্টেশন এ এসে পৌছায়।
মোহাম্মদ আবুল হুদা আল ইয়াকুবী

মোহাম্মদ আবুল হুদা আল-ইয়াকুবী (; জন্ম: ৭ মে ১৯৬৩) একজন সিরীয় ইসলামি পণ্ডিত এবং শাজিলিয়া তরীকার পীর বা মুর্শিদ বা ছুফি তাত্ত্বিক দীক্ষাগুরু। শেখ মোহাম্মদ আল ইয়াকুবী নামে তিনি সমধিক পরিচিত।
আল ইয়াকুবী সিরিয়ার দামেস্কে জন্ম গ্রহণ করেন। তার পিতা ইব্রাহিম আল ইয়াকুবী (মৃঃ ১৯৮৫) এবং দাদা ইছমাইল আল ইয়াকুবী (মৃঃ ১৯৬০) উভয়েও ছিলেন পীর বা ছুফি মুর্শিদ। তিনি সর্বশেষ নবী হযরত মোহাম্মদ -এর বংশধর। তার বংশ লতিকা মৌলায়ী ইদ্রিছ আল আনোয়ার ও হাসান ইবনে আলী হয়ে নবী পর্যন্ত পৌছে।
আল ইয়াকুবী ছুফি তারীকার পীর হিসাবে আত্ম প্রকাশের পূর্বে তার পিতার নিকট ছুফিতত্ত্বে শিক্ষা লাভ করেন। এ ছাড়াও তিনি সিরিয়ার প্রখ্যাত ইসলামী চিন্তাবিদ বা আলেম যথাক্রমে মালেকী মাযহাবের মুফতি মালেকী আল খিত্তানী, হানেফী মাযহাবের মুফতি মোহাম্মদ আবুল ইউছর আবেদীন, আলী আল বোদাইলিমী, আব্দুল আজিজ উইউন আল স্যুদ, সালেহ আল খতিব, জয়নুল আবেদীন আল তিউনিসি, মোহাম্মদ ওয়াফা আল কাচ্ছাবান্দ এবং দামেস্কের আবুর রহমান আল সাগৌরীর নিকট দীক্ষা গ্রহণ করেন।
১৯৮৭ সালে আল ইয়াকুবী ইসলামিক আইন অনুসদের ছাত্র হিসাবে দামেস্ক বিশ্ববিদ্যালয় হতে স্নাতক ডিগ্রী লাভ করেন। এর পরে তিনি বইরুতের অরব বিশ্ববিদ্যালয়ে দুই বৎসর দর্শন শাস্ত্র অধ্যয়ন করেন। গোথেনবার্গ বিশ্ববিদ্যালয়ের লিঙ্গুয়িষ্টিক ইন দ্যা অরিয়েন্টাল ষ্ট্যাডিজ ডিপার্টমেন্টের অধিনে ১৯৯১ সালে পিএইচডি ডিগ্রী লাভ করেন। সুইডেনে তিনি আরবী সাহিত্যের গবেষক হিসাবে কর্মরত আছেন। সুুইডিস ইসলামীক সোসাইটি ১৯৯৯ সালে তাকে মুফতি অব সুইডেন পদে নিযুক্তি দান করেন। ১৯৯২ সালে তিনি ইংল্যান্ডে গমণ করেন এবং একই বছরে ক্যামব্রিজ বিশ্ববিদ্যালয়ের ইংরেজি ভাষা লেখার কোর্স যথাক্রমে এফসিই, সিএই, সিসিএস ও সিপিই সম্পন্ন করেন। স্যুইডেনে পুনরায় প্রত্যাবর্তনের পূর্বে তিনি ৭টি ভাষায় জ্ঞানার্জন করেন।
আল ইয়াকুবী ১১ বছর বয়সে দারউইছিয়া মসজিদে কোরআন শিক্ষাদানে নিযুক্ত হন। তিনি প্রথম জুমার খোতবা প্রদান করেন আল সাদাত মসজিদে ১৪ বছর বয়সে। জুমার নামাজের ইমাম ও খতিব বা বক্তা হিসাবে নিযুক্ত হন ১৭ বছর বয়সে। বিশ বছর বয়সে ইসলামিক ষ্ট্যাডিজ বিষয়ে শিক্ষতায় নিয়োগ প্রাপ্ত হন। ২০০০ সালের মাঝামাঝিতে তিনি সিরিয়া প্রত্যাবর্তন করে আকিদা, তফসির, হাদিস, তাসাউফ ফিকাহ, উছুল, মাসায়েলা ও আরবী ব্যাকরণ বা নাহু বিষয়ে জনসমক্ষে বক্তৃতা ও শিক্ষাদানের কার্যক্রম আরম্ভ করেন। আল ইয়াকুবী দামেস্কে বড় হন এবং সেখানকার বিভিন্ন প্রতিষ্ঠানে শিক্ষকতা করেন। তিনি উমাইয়া মসজিদের ইমাম, জামি আল হুসান মসজিদ ও ইবনুল আরবী সমজিদের খতিব হিসাবে দায়িত্ব পালন করেন। তিনি আবদুল করীম ইবনে হাওয়াইজিন কোশাইরি ও তিরমিদী নগরীর সামাইল তিরমিদি হতে রিসালা বিষয়ে শিক্ষা গ্রহণ করেন। ২০১২ সালের জুন মাসে আসাদ বাহিনী কর্তৃক বিতাড়িত হয়ে তিনি সিরিয়া হতে মরক্কো আসতে বাধ্য হন।
যুবরাজ আল ওয়ালিদ বিন তালাল সেন্টার ফর মুসলিম-ক্রিষ্টান আন্ডারষ্ট্যান্ডিং এবং জর্ডানের রয়েল ইসলামিক ষ্ট্রাটেজিক ষ্ট্যাডিজ সেন্টার কর্তৃক ২০১২ সালে প্রকাশিত দ্যা ফাইভ হানড্রেড মোষ্ট ইনফ্লুয়েন্সিয়াল মুসলিমস বা পৃথিবীর সর্বাধিক প্রভাবশালী ৫০০ জন মুসলমানের নামের তালিকায় তার নামটি প্রকাশ পায়।
আব্দাল্লাহ বিন মাহফুদ ইবনে বাইয়্যাহ

অাব্দাল্লাহ বিন মাহফুদ ইবনে বাইয়্যাহ "Abdallah bin Mahfudh ibn Bayyah" (জন্মঃ ১৯৩৫ খৃঃ)) মৌরিতানিয়তে জন্ম গ্রহণ করেন। তিনি সৌদি আরবের কিং আব্দুল আজিজ বিশ্ববিদ্যালয়ে অধ্যাপনা পদে নিযুক্ত করয়েছেন। তিনি মালেকী ও হাম্বলী মাযহাবের উপর বিশেষ দক্ষতা সমেত চার মাযহা মাযহাবের বিষয়ে বিশেষ পারদর্শী একজন সুন্নি ঘরানার মৌলানা মুসলিম পণ্ডিত।
তিনি সৌদি আরবের ইসলামিক ফিকাহ কাউন্সিল The Islamic Fiqh Council, ইন্টান্যাশনাল ইউনিয়ন অব মুসলিম স্কলার্স International Union of Muslim Scholars এবং ডাবলিনের ইউরোপিয়ান কাউন্সিল ফর ফতোয়া এন্ড রিসার্চ European Council for Fatwa and Research সহ বহু সংগঠনের সাথে যুক্ত রয়েছেন।
তিনি ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়।
তিনি পাঠক সমাজে সমাদৃত ১১টিরও বেশি গ্রন্থের প্রণেতা।
তিনি সৌদি আরব, ইংল্যান্ড, আয়ারল্যান্ড, লেবানন, ভারত, জর্ডান, কুয়েত সহ বিভিন্ন দেশের ১১টিরও বেশি সংস্থার গুরুত্বপূর্ণ দায়িত্বে নিয়োজিত রয়েছেন। এর পাশাপাশি তিনি আন্তর্জাতিক ভাবে স্বীকৃত অনূন্য ৫টি পদক লাভ করেন।
তার উল্লেখযোগ্য শিষ্যগণের মাঝে হামজা ইউছুফ ও হাবিব আলী আল জিফরীর নাম বিশেষ ভাবে প্রণিধান যোগ্য।
পূর্ব পাকিস্তান কেন্দ্রীয় শান্তি কমিটি

পূর্ব পাকিস্তান কেন্দ্রীয় শান্তি কমিটি (, ), সাধারনভাবে পিস কমিটি বা শান্তি কমিটি নামে পরিচিত, যেটি ১৯৭১ সালে পূর্ব পাকিস্তানে (বর্তমান বাংলাদেশ) পাকিস্তান সেনাবাহিনী কর্তৃক গঠিত সহায়তা প্রদাকারী বাহিনী, যার উদ্দেশ্য ছিল - বাংলাদেশের স্বাধীনতার জন্য যুদ্ধরত মুক্তিবাহিনীকে দমন করা
২৫শে মার্চ, ১৯৭১ সালে, স্বাধীনতা যুদ্ধ শুরু হয়। ৪ঠা এপ্রিল ১৯৭১, নুরুল আমিন, গোলাম আযম ও খাজা খায়রুদ্দিনসহ ১২জন পাকিস্তানপন্থী নেতা, পাকিস্তান সেনাবাহিনীর জেনারেল টিক্কা খানের সাথে দেখা করেন এবং বিদ্রোহীদের বিরুদ্ধে সহযোগিতার নিশ্চয়তা প্রদান করেন।
প্রায় নয় মাস ধরে মুক্তিযুদ্ধ চলার পর- ১৯৭১ সালের ১৬ ডিসেম্বর, বিজয় অর্জনের মাধ্যমে বাংলাদেশ স্বাধীন হলে এই কমিটি বিলুপ্ত হয়ে যায়।
মাদাম বিবির হাট শাহজাহান উচ্চ বিদ্যালয়

মাদামা বিবির হাট শাহজাহান উচ্চ বিদ্যালয় বাংলাদেশের চট্টগ্রামের সীতাকুন্ডে অবস্থিত একটি বিদ্যালয়।
এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর এলাকায় মাদাম বিবির হাটে অবস্থিত।
১৯০৫ সালে ‍মাদাম বিবির হাট শাহজাহান উচ্চ বিদ্যালয় প্রতিষ্ঠিত হয়। প্রতিষ্ঠাকালীন সময়ে এটি মাদ্রাসা হিসেবে প্রতিষ্ঠা করা হয়েছিল। পরবর্তীতে ১৯৮২ সালে এটি প্রাথমিক বিদ্যালয় হিসেবে আত্মপ্রকাশ করে। ১৯৮৫ সালে বিদ্যালয়টিকে মাধ্যমিক বিদ্যালয় হিসেবে উন্নীত করা হয়।
বিদ্যালয়ে একটি ৩ তলা বিশিষ্ট ভবন রয়েছে যার প্রতি তলায় ৩টি করে কক্ষ রয়েছে। ভবনের নিচ তলায় প্রধান শিক্ষক ও অফিস কক্ষ এবং পশ্চিম পাশে একটি গ্রন্থাগার রয়েছে। ২য় এবং ৩য় তলায় রয়েছে পাঠদানের জন্য শ্রেণীকক্ষ। বিদ্যালয়ে আরও একটি ২ তলা ভবন রয়েছে যার উভয় তলায় ৪টি করে কক্ষ আছে। উক্ত ভবনের নিচতলায় একটি শিক্ষক মিলনায়তন এবং একটি কম্পিউটার ল্যাব ও দুটি পদার্থ, রসায়ন ও জীববিজ্ঞান ল্যাব রয়েছে। ২য় তলার সবগুলো কক্ষই শ্রেণিকক্ষ । বিদ্যালয়ের পূর্ব পাশে আরো একটি একতলা বিশিষ্ট ভবন রয়েছে যার সবগুলো কক্ষই শ্রেণীকক্ষ।
বর্তমানে এই বিদ্যালয়ে তিনটি বিভাগে পাঠদান কার্যক্রমের ব্যবস্থা রয়েছে:
বাংলাদেশে ইন্টারনেট

পৃথিবীর অন্যান্য উন্নত এবং উন্নয়নশীল দেশের মত 'বাংলাদেশে ইন্টারনেট' এবং তথ্যপ্রযুক্তির ব্যবহার বিষ্ময়করহারে বৃদ্ধি হচ্ছে। ইন্টারনেট ও তথ্য প্রযুক্তিতে জনগণের প্রবেশের অধিকার এবং ব্যবহার বৃদ্ধি করার লক্ষ্যে গণপ্রজাতন্ত্রী বাংলাদেশ সরকার অগ্রাধিকার ভিত্তিতে কাজ করছে যার ফলে অনেক সীমাবদ্ধতা সত্ত্বেও ২০২৩ সালের জুলাই নাগাদ বাংলাদেশের ইন্টারনেট ব্যবহারকারীর সংখ্যা ১৩ কোটি ১৯ লক্ষ। বর্তমানে বাংলাদেশের মোট জনসংখ্যা প্রায় ১৭ কোটি এবং মোট জনসংখ্যার ৭৪% ইন্টারনেট ব্যবহারকারী। ৯৩.৭০২ মিলিয়ন। ১৯ ফেব্রুয়ারি ২০১৮ সালে বাংলাদেশ ৪ জি নেটওয়ার্ক পরিষেবা প্রদান শুরু করে। 
২০২০ সালের মে পর্যন্ত ইন্টারনেট মূলত ২ টি সাবমেরিন কেবল সি-মি-ইউ-৪ এবং সিমিউ-৫ দ্বারা বাংলাদেশে সরবরাহ করা হয়। যার ব্যান্ডউইথ সরবরাহ সক্ষমতা যথাক্রমে ৩০০ জিবিপিএস ও ১৮০০ জিবিপিএস।
৯০'দশকের শেষের দিকে স্থানীয় কিছু পরিষেবা প্রদানকারী সংস্থা বুলেটিন বোর্ড সিস্টেম (বিবিএস) পদ্ধতিতে ডায়াল-আপ এর সাহায্যে ই-মেইল ব্যবহারের সুযোগ সৃষ্টি করলেও ৫০০'শ এর অধিক ব্যবহারকারী এই সুবিধা পেত না। অন্যদিকে ব্যবহারকারী কিলোবাইট হিসেবে চার্জ প্রদান সত্ত্বেও তাদের প্রেরিত ই-মেইল স্থানান্তর করা হত আন্তর্জাতিক বিবিএস পরিষেবা প্রদানকারীর সংস্থার ডায়াল-আপ ব্যবহারের মাধ্যমে।
১৯৯৫ সালে অফলাইন ই-মেইল-এর মাধ্যমে প্রথম এদেশে সীমিত আকারে ইন্টারনেটের ব্যবহার শুরু হয়। বাংলাদেশে ইন্টারনেট চালু হয় - ১৯৯৫ সালে বাংলাদেশে ইন্টারনেট সবার জন্য উন্মুক্ত হয় - ১৯৯৬ সালে। ১৯৯৬ সালে দেশে প্রথম ইন্টারনেটের জন্য ভিস্যাট স্থাপন করা হয় এবং আই.এস.এন নামক একটি আইএসপি-র মাধ্যমে অনলাইন ইন্টারনেট সংযোগের বিস্তৃতি ঘটতে শুরু করে। শুরুতে এই আইএসপি গুলো ছিল শুধু বিটিটিবি-ই সরকারি মালিকানাধীন।
সাম্প্রতিক সময়ে সরকারের উদারনৈনিক নীতি এবং ইন্টারনেট প্রযুক্তির দ্রুত বিস্তারের কল্যাণে ২০০৫ সাল নাগাদ ১৫০ এর অধিক আইএসপি-র নিবন্ধন দেয়া হয়েছে এবং বর্তমানে সরকারের "টেলিযোগাযোগ আইনের" আওতায় বাংলাদেশ টেলিযোগাযোগ নিয়ন্ত্রণ কমিশন(বিটিআরসি) এই "আইএসপি" সমুহ নিয়ন্ত্রণ ও পরিচালনা করছে।
২০২৫ সালের ২০ মে বাংলাদেশে স্টারলিংকের যাত্রা শুরু হয়।
২০০০ সালে বাংলাদেশের মোট ইন্টারনেট ব্যবহারকারীর সংখ্যা ছিল ১,৮৬,০০০ যা ২০০৯ সালে বেড়ে হয় ৬,১৭,৩০০, যা বাংলাদেশের জনসংখ্যার মাত্র ০.৪%।
বিভিন্ন সময়ে বিভিন্নরকম সামাজিক ও রাজনৈতিক প্রেক্ষাপটে বাংলাদেশ সরকার ইন্টারনেট সীমাবদ্ধ বা বন্ধ করেছে।
২০২৪ সালে জুলাই অভ্যুত্থানে ইন্টারনেট ও সামাজিক যোগাযোগ মাধ্যম বিভিন্ন মেয়াদে বন্ধ করা হয়েছিল, যাতে বিভিন্ন খাতে অর্থনৈতিক বিশাল ক্ষতি হয়।
বাংলাদেশের জন্য আন্তর্জাল প্রদত্ত রাষ্ট্রীয় এক্সটেনশন বা টপ-লেভেল ডোমেইন হল .bd এবং '.বাংলা'।
হাবিব আলী আল জিফরী

হাবিব আলী জেইন আল আবেদীন আল জিফরী (; "Habib Ali Zain al-`Abideen al-Jifri"; জন্ম: ১৬ এপ্রিল ১৯৭১) হলেন ইয়েমেনের হাদরামোত অঞ্চলের বংশদ্ভূত একজন আলেম বা ইসলামি পণ্ডিত। তিনি তাবাহ ফাউন্ডেশান Tabah Foundation নামক সংযুক্ত আরব আমিরাতের আবুধাবীতে প্রতিষ্ঠিত একটি ধর্মীয় গবেষণা কেন্দ্রের প্রতিষ্ঠাতা। তিনি হাবিব আলী আল জিফরী নামে সমধিক পরিচিত।
হাবিব আলী আল জিফরী ২০ সফর ১৩৯১ হিজরী, ১৭ এপ্রিল ১৯৭১ খ্রিষ্টাব্দে সৌদি অারবের জেদ্দায় জন্ম গ্রহণ করেন। তিনি নাতি হোসাইনের বংশ লতিকানুসারে নবী মোহাম্মদের বংশধর।
জর্জটাউন বিশ্ববিদ্যালয় কর্তৃক ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়। তিনি ২০০৮ সালে ইউগেন বিশার পদক "Eugen Biser" লাভ করেন।
দেমোক্রিতিয় ও এপিকুরিয় প্রকৃতির দর্শনের পার্থক্য

দেমোক্রিতিয় ও এপিকুরিয় প্রকৃতির দর্শনের পার্থক্য () () হচ্ছে জার্মান দার্শনিক কার্ল মার্কসের লেখা বিশ্ববিদ্যালয়ের থিসিস। এটি তিনি ১৮৪১ সালে লিখে শেষ করেন এবং এই কাজের ফলে পিএইচডি ডিগ্রি অর্জন করেন। তার থিসিসের এডভাইজার ছিলেন তরুণ হেগেলিয়ান এবং তার ব্যক্তিগত বন্ধু ব্রুনো বাউয়ের। এই অভিসন্দর্ভটি পেশ করা হয়েছিল জেনা বিশ্ববিদ্যালয়ে এবং পুস্তকাকারে প্রথম প্রকাশিত হয় ১৯০২ সালে।
এই গ্রন্থের প্রথম অংশে দেমোক্রিতোস ও এপিকুরোসের প্রকৃতির দর্শনের সাধারণ পার্থক্য দিয়ে অভিসন্দর্ভের বিষয় শুরু হয়েছে। এছাড়াও এই অংশে দেমোক্রিতিয় ও এপিকুরিয় পদার্থবিদ্যার সম্পর্ক নিয়ে মতামতসমূহ আলোচিত হয়েছে। দ্বিতীয় অংশে বিস্তারিতভাবে দেমোক্রিতিয় ও এপিকুরিয় পদার্থবিদ্যার পার্থক্য পাঁচটি অধ্যায়ে বর্ণিত হয়েছে।
মার্কস আগে থেকেই অনুমান করতে পেরেছিলেন যে প্রুশীয় রাজধানীর বিশ্ববিদ্যালয়ে তার থিসিসের নিরপেক্ষ মূল্যায়ন হবে না। এই কারণে তিনি থিসিস ইয়েনা বিশ্ববিদ্যালয়ে পাঠিয়ে দেন এবং ১৮৪১ সালের এপ্রিলে ডক্টরেট ডিগ্রি পান।
নূহ হা মীম ক্যাল্লার

নূহ হা মীম ক্যাল্লার "Nuh Ha Mim Keller" (জন্মঃ ১৯৫৪) হলেন একজন ধর্মান্তরিত আমেরিকান মুসলিম। তিনি ইসলাম ধর্ম বিষয়ক গ্রন্থের অনুবাদক ও
তিনি শিকাগো বিশ্ববিদ্যালয় ও ক্যালিফোনিয়া বিশ্ববিদ্যালয় হতে দর্শন ও আরবী ভাষায় পান্ডিত্য অর্জন করেন। তিনি ১৯৭৭ সালে খৃষ্টধর্ম ত্যাগ করে গ্রহণ করেন ইসলাম। সাম্প্রতিক কালে ছুফি ক্যাল্লার জর্ডানের আম্মানে বসতি স্থাপন করেন।
তার উল্লেখযোগ্য গ্রন্থ সমূহরে মধ্যে রয়েছেঃ
রিলায়েন্স অব ট্রাভেলার "Reliance of the Traveller" নামক অনুবাদ গ্রন্থ যা উমদাত আল ছালিক "Umdat al-Salik" নামক সাফেয়ী "Shafi'i" মাযহাবের বিধিবিধান সমূহরে আলোচনা নির্ভর গ্রন্থ। এটি ছুন্না বুকস "Sunna Books" হতে ১৯৯১ সালে প্রকাশিত হয়। এটি ইউরোপীয় ভাষায় অনুদিত প্রথম নির্ভরযোগ্য গ্রন্থ হিসাবে আল আযহার বিশ্ববিদ্যালয়ের স্বীকৃতি লাভ করে। তার এ গ্রন্থটি পশ্চিমা মুসলিমদের মধ্যে বিশেষ অনুপ্রেরণার উদ্রেক করে। এছাড়াও তিনি প্রভূত গ্রন্থের প্রণেতা। পাশাপাশি তিনি মুসুদ ডট কো ডট ইউকে নামের সাময়িকীতে নিয়মিত তার নিবন্ধ প্রকাশিত হয়
দীপক প্যাটেল (ক্রিকেটার)

দীপক নরশিভাই প্যাটেল (; জন্ম: ২৫ অক্টোবর, ১৯৫৮) কেনিয়ার নাইরোবিতে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। মাঝারিসারির ডানহাতি ব্যাটসম্যান ও ডানহাতি অফ ব্রেক বোলিংয়ে পারদর্শী ছিলেন দীপক প্যাটেল। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ঘরোয়া ক্রিকেটে অকল্যান্ড ও কাউন্টি ক্রিকেটে স্টাফোর্ডশায়ার এবং ওরচেস্টারশায়ার দলে খেলেছেন।
নিউজিল্যান্ডের আন্তর্জাতিক ক্রিকেটার জিতেন প্যাটেলের সাথে রক্তসম্পর্কীয় আত্মীয়তা না থাকলেও তার ছোট ভাই হর্ষদ ১৯৮৫ সালে ওরচেস্টারশায়ার দলে প্রতিনিধিত্ব করেছেন।
১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি [[প্রথম-শ্রেণীর ক্রিকেট]]ে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু [[ইংল্যান্ড এবং ওয়েলস ক্রিকেট বোর্ড|ইংরেজ নির্বাচকমণ্ডলী]] কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে [[Auckland Aces|অকল্যান্ডের]] পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাকে আরও ছয় মাস অপেক্ষা করতে হয়।
১৯৮৭ সালে [[ওয়েস্ট ইন্ডিজ ক্রিকেট দল|ওয়েস্ট ইন্ডিজের]] বিপক্ষে তার [[টেস্ট ক্রিকেট|টেস্ট]] অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে [[কোর্টনি ওয়ালশ|কোর্টনি ওয়ালশের]] বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে [[একদিনের আন্তর্জাতিক|একদিনের আন্তর্জাতিকে]] অভিষেক ঘটে তার।
১৯৯২ সালে টেস্টে তার সর্বোচ্চ ৯৯ রান আসে [[ইংল্যান্ড ক্রিকেট দল|ইংল্যান্ডের]] বিপক্ষে। একই সালে [[জিম্বাবুয়ে জাতীয় ক্রিকেট দল|জিম্বাবুয়ের]] বিপক্ষে তার সেরা বোলিং ৬/৫০ আসে।
[[১৯৯২ ক্রিকেট বিশ্বকাপ|১৯৯২]] সালের [[ক্রিকেট বিশ্বকাপ|ক্রিকেট বিশ্বকাপে]] প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে [[অস্ট্রেলিয়া জাতীয় ক্রিকেট দল|অস্ট্রেলিয়ার]] বিপক্ষে বোলিং উদ্বোধনে নামেন। [[অধিনায়ক (ক্রিকেট)|দলনায়ক]] [[মার্টিন ক্রো]] কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন।
১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। [[সেন্ট্রাল ডিস্ট্রিক্টস ক্রিকেট দল|সেন্ট্রাল স্ট্যাগস]] দলসহ নিউজিল্যান্ডের অনূর্ধ্ব-১৯ দলের [[কোচ (ক্রীড়া)|কোচ]] ছিলেন তিনি।
[[বিষয়শ্রেণী:১৯৫৮-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৮৭ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৯২ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৯৬ ক্রিকেট বিশ্বকাপের ক্রিকেটার]]
[[বিষয়শ্রেণী:অকল্যান্ডের ক্রিকেটার]]
[[বিষয়শ্রেণী:ওরচেস্টারশায়ারের ক্রিকেটার]]
[[বিষয়শ্রেণী:গুজরাতি ক্রীড়াবিদ]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার]]
[[বিষয়শ্রেণী:নাইরোবি থেকে আগত ক্রিকেটার]]
[[বিষয়শ্রেণী:নিউজিল্যান্ডীয় হিন্দু]]
[[বিষয়শ্রেণী:স্টাফোর্ডশায়ারের ক্রিকেটার]]
[[বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি]]
[[বিষয়শ্রেণী:ডি. এইচ. রবিন্স একাদশের ক্রিকেটার]]
[[বিষয়শ্রেণী:ভারতীয় বংশোদ্ভূত কেনীয় ব্যক্তি]]
[[বিষয়শ্রেণী:ভারতীয় বংশোদ্ভূত ক্রীড়াবিদ]]
[[বিষয়শ্রেণী:ভারতীয় বংশোদ্ভূত নিউজিল্যান্ডীয় ক্রীড়াবিদ]]
দৈনিক পূর্বদেশ

দৈনিক পূর্বদেশ বাংলাদেশের চট্টগ্রামাঞ্চল থেকে বাংলা ভাষায় প্রকাশিত একটি দৈনিক সংবাদপত্র। ২০১২ সালের ১২ডিসেম্বর এটি প্রথম প্রকাশিত হয়।
দৈনিক পূর্বদেশ মুদ্রণে নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। প্রতিষ্ঠার সময় ৮ পৃষ্ঠায় প্রকাশিত হলেও বর্তমানে পত্রিকাটি ১২ পৃষ্ঠায় প্রকাশিত হয়।
২০১২ সালের ১২ ডিসেম্বর বাঁশখালী মাস্টার নজির আহমদ কলেজসহ বিভিন্ন শিক্ষা প্রতিষ্ঠানের প্রতিষ্ঠাতা ও প্রবীণ শিক্ষাবিদ নজির আহমদ পত্রিকাটি প্রতিষ্ঠা করেন। বর্তমানে পত্রিকাটির প্রধান সম্পাদকের দায়িত্বে রয়েছেন বাংলাদেশের শিল্পকলা একাডেমীর সাবেক মহাপরিচালক, বিশিষ্ট সাংষ্কৃতিক ব্যক্তিত্ব কামাল লোহানী।